Diari Oficial de la Generalitat Valenciana


Sumari del DOGV 6331, del 12-08-2010 (2010/8555)

Extracte de resolucions de la Secretaria Autonòmica de Justícia, per les quals s'acorda la inscripció al Registre de Fundacions de la Comunitat Valenciana de la Fundació de la Comunitat Valenciana la Raboseta per a l'Assistència Social al Municipi de Lucena del Cid, Idec Fundació de la Comunitat Valenciana de Estudios de la Comunicación, Fundació de la Comunitat Valenciana Pascual Ros Aguilar, i Fundació Aidico Formación Fundació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8555


Data del document
:   19-07-2010

Organisme emissor
:   Conselleria de Justícia i Administracions Públiques

Tipus de document
:   Extracte

Extracte de resolucions de la Secretaria Autonòmica de Justícia, per les quals s'acorda la inscripció al Registre de Fundacions de la Comunitat Valenciana de la Fundació de la Comunitat Valenciana la Raboseta per a l'Assistència Social al Municipi de Lucena del Cid, Idec Fundació de la Comunitat Valenciana de Estudios de la Comunicación, Fundació de la Comunitat Valenciana Pascual Ros Aguilar, i Fundació Aidico Formación Fundació de la Comunitat Valenciana. [2010/8555]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de 2 de juny de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, l'entitat Idec Fundació de la Comunitat Valenciana de Estudios de la Comunicació, amb el número 189 A i es va classificar de caràcter de caràcter educativa i laboral. El seu domicili radicarà a Elx, carrer Mari Cruz Álvarez, núm. 24, 5D.  
D'acord amb l'article 3 dels seus Estatuts, relatiu als fins i activitats:   
Per a Idec el valor principal de les empreses són les persones. Les barreres en la comunicació són la principal causa de problemes interpersonals en l'àmbit laboral. Idec crega necessari i fonamental el desenrotllament i foment de la bona imatge i habilitats en comunicació dels professionals actuals i futurs a través de la motivació. El talent i l'entrenament.   
Per això, el fi principal de la fundació es defineix com a educatiu, cultural i d'investigació. En els seus fins s'enumeren els següents:   
El foment de la divulgació d'habilitats de comunicació per a empleats, desocupats i directius que els permeten si és el cas, trobar o millorar les seues condicions de treball i les seues relacions en general dins de l'àmbit laboral.   
En concret, el foment de l'ètica i la responsabilitat social a través de la divulgació la cultura preventiva, la sostenibilitat i la qualitat com a elements clau per a la societat actual i la seua projecció en la societat en general.   
Impartició de formació especialment relacionada amb la comunicació, el talent i la motivació, tant a professionals en actiu, com a estudiants de pregrau i postgrau, amb un contingut eminentment pràctic i adaptat.   
Investigació per a realitzar estudis soci culturals de millora de la comunicació i donar-los a conéixer al públic en general, per tal de realitzar una clara aportació social.   
Incentivar la responsabilitat social corporativa, com a ferramenta de millora de les empreses amb la societat en general.   
Per a la consecució dels fins mencionats, la Fundació realitzarà les activitats següents:   
Impartició de formació a treballadors i professionals que pel desenrotllament de les seues tasques necessiten una formació específica d'habilitat comunicativa per a l'adequada transmissió de les matèries a tractar.   
Formació i informació d'ètica i comunicació per a xiquets i adolescents.   
Producció d'espais de ràdio i televisió que fomenten la cultura, i la responsabilitat social.   
Edició de revistes i publicacions, en la línia de l'apartat anterior.   
Gestió d'I+D en productes de comunicació (simuladors informàtics, infografies i aplicacions multimèdia, investigació de nous materials).   
Organització i impartició de cursos i seminaris, jornades, esdeveniments i congressos. Especialment en relació amb la motivació i el talent.   
Realització d'enquestes, estadístiques, informes sectorials.   
Estudis d'investigació sobre el comportament social i cultural en la societat actual i la comunicació.   
Realització de campanyes de comunicació i imatge institucionals i empresarials.   
Els fins fundacionals de la Fundació es dirigeixen amb caràcter genèric a les següents col·lectivitats de persones:   
Formadors.   
Treballadors per compte d'altri i autònoms.   
Directius i comandaments intermedis.   
Desocupats i estudiants.   
El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat, objectivitat i no discriminació.  
Segon. Per Resolució d'1 de juny de 2010, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Comunitat Valenciana Pascual Ros Aguilar, amb el número 190 A i classificar-la de caràcter de desenrotllament i promoció social. El seu domicili radicarà a Elx, al carrer Severo Ochoa, 36.  
D'acord amb l'article 6 dels seus Estatuts, relatiu als Fins i activitats:   
La Fundació de la Comunitat Valenciana Pascual Ros Aguilar persegueix fins d'interés general per contribuir al progrés de la societat en què desenrotlla la seua activitat a través del foment, desenrotllament, promoció i difusió d'activitats cíviques, educatives, culturals, científiques, esportives, sanitàries i laborals, d'enfortiment institucional, de cooperació per al desenrotllament, de promoció del voluntariat, de promoció de l'acció social, de defensa del medi ambient, i de foment de l'economia social, de promoció i atenció a les persones en risc d'exclusió per raons físiques, socials o culturals, de foment de la tolerància, de desenrotllament de la societat de la informació, o d'investigació científica i desenrotllament tecnològic.  
Correspon al Patronat de la Fundació determinar el mode en què s'hauran de complir els fins enumerats en aquest article.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
1. Col·laborar en la deguda difusió dels valors empresarials i culturals, mitjançant la realització de cicles, conferències, simposis, concerts, representacions, exposicions o qualssevol activitats d'anàloga naturalesa.  
2. Realitzar activitats de formació en valors, habilitats socials, especialment.  
3. Desenrotllament de programes d'oci, temps lliure i esport.  
4. L'organització i realització d'estudis i projectes culturals, científics, d'investigació, I+D+I, i d'alt valor tecnològic.  
5. Instaurar i concedir premis, beques i ajudes sobre temes relacionats amb els fins fundacionals.  
6. Qualssevol altres que permeten el compliment dels seus fins.  
Presidit per principis de respecte i compliment dels fins fundacionals, el seu desenrotllament podrà efectuar-se, entre altres, pels següents mitjans:  
Per la Fundació directament, ja siga en instal·lacions pròpies o en aquelles altres que puguen ser cedides puntualment per a la realització d'activitats de divulgació o promoció dels fins fundacionals.  
Participant en la creació d'altres entitats de naturalesa associativa o fundacional d'objecte anàleg o semblant al de la Fundació, o cooperant amb aquells organismes que perseguisquen la consecució de fins no lucratius que, a criteri del Patronat, s'entenguen perfectament compatibles amb l'esperit de suport a finalitats d'interés públic o social.  
Participant o col·laborant en el desenrotllament de les activitats d'altres entitats, organismes, institucions o persones de qualsevol classe físiques i jurídiques, que d'alguna manera puguen servir als fins perseguits per la Fundació.   
Seran potencials beneficiaris de la Fundació la societat en general i per a assegurar aquesta circumstància la Fundació donarà a aquest efecte, la major publicitat i informació als seus fins i activitats.  
Els beneficiaris seran seleccionats per la Fundació democràticament amb criteris d'imparcialitat, no discriminació i objectivitat, d'acord amb les bases, normes o regles que s'elaboren per a la seua selecció.  
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 28 de juny de 2010, del secretari autonòmic de Justícia de la Conselleria de Justícia i Administracions Públiques, per la qual es va acordar inscriure al Registre de Fundacions de la Comunitat Valenciana, la Fundació de la Comunitat Valenciana la Raboseta per a l'Assistència Social al Municipi de Lucena del Cid, amb el número 96 C i classificar-la de caràcter d'assistència social i atenció a les persones majors en risc d'exclusió social per raons físiques, mentals o socioeconòmiques. El seu domicili radicarà al municipi de Lucena del Cid, avinguda Fernando León, 60.  
D'acord amb l'article 6 dels seus Estatuts, relatiu als Fins i activitats:   
La Fundació té com a objecte l'assistència i atenció de les persones majors en situació de risc d'exclusió social, amb necessitats assistencials per motius del seu estat físic, mental, o situació socioeconòmica.  
Correspon al Patronat de la Fundació determinar el mode en què s'hauran de complir els fins enumerats en aquest article.  
Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través de les activitats següents:  
Prestació de serveis bàsics assistencials a les persones majors, com són cures, atenció especialitzada i assistència social, mitjançant l'atenció dels beneficiaris amb assistència domiciliària.  
La col·laboració en l'atenció i atenció de les persones majors en els habitatges tutelats de la localitat.  
Els fins de la Fundació seran:  
Millora de la qualitat de vida de totes les persones majors d'aquesta localitat.  
Facilitar l'accés als recursos assistencials existents en la població.  
Treballar amb les persones majors que pateixen carències assistencials o d'escassos recursos econòmics per la seua banda o per part dels seus familiars, que poden comportar exclusió social o viure en condicions inadequades per a la seua salut.   
D'acord amb l'article 7 dels seus Estatuts, relatiu als beneficiaris:  
Seran potencials beneficiàries de la Fundació les persones majors en situació de risc d'exclusió social, desfavorides o amb necessitats assistencials.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que s'establisca a aquest efecte.  
Ningú no podrà al·legar davant la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 7 de juliol de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació Aidico Formació Fundació de la Comunitat Valenciana, amb el número 532 V i classificar-la de caràcter de foment de l'economia social i desenrotllament tecnològic. El seu domicili radicarà a Paterna, Parc Tecnològic Benjamin Franklin, número 19  
D'acord amb l'article 8 dels seus Estatuts, relatiu als Fins i activitats:   
L'objecte de la Fundació serà l'estudi, foment, desplegament i execució d'activitats destinades a la formació i desenrotllament de recursos humans, a la millora del nivell dels coneixements científics i tecnològics, i la seua posterior incorporació en l'empresa, per tal de millorar la seua competitivitat i caràcter innovador, principalment en l'àmbit de la construcció, mineria i pirotècnia.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenrotllament de l'objectiu de la Fundació s'efectuarà, entre altres, a través d'alguna de les següents formes d'actuació:  
Organització d'activitats de formació i reciclatge professional, cursos, seminaris, conferències, congressos, així com la difusió i divulgació de coneixements científics i tecnològics.  
L'edició i difusió de publicacions que siguen elaborats o promoguts per la Fundació.  
Desenrotllament d'actuacions relacionades amb la ciència, la tecnologia, la innovació, la formació i l'ocupació.  
Establiment i realització de qualsevol tipus de patrocinis, ajudes, beques, incentius o premis, així com participar en els instituïts per tercers relacionats amb els fins de la Fundació.  
Col·laborar amb el sistema valencià de formació i ocupació, i amb el sistema universitari valencià en el desenrotllament de la formació de recursos humans qualificats. Desplegament i execució de la formació.  
Impulsar i realitzar actuacions de mecenatge cap als objectius de la Fundació.  
Col·laboració amb altres entitats o organismes, públics o privats, nacionals o estrangers, els fins dels quals siguen semblants als de la Fundació.  
Participar o constituir associacions, fundacions o societats mercantils que contribuïsquen al desenrotllament dels fins de la Fundació, d'acord amb la Llei.  
Correspon al Patronat de la Fundació determinar el mode d'articular aquests fins.   
D'acord amb l'article 9 dels seus Estatuts, relatiu als beneficiaris:  
Tindran la condició de beneficiaris qualsevol persona o entitat, atés que la fundació es constitueix a favor de la societat, interessada en els objectius de la Fundació.  
La Fundació atorgarà amb criteris d'imparcialitat, no discriminació i selecció basant-se en criteris objectius, els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos i afavoreixen el compliment de l'objecte fundacional, d'acord amb les bases, normes o regles que s'establisca a aquest efecte.  
Quan per naturalesa de les prestacions a realitzar per la Fundació, aquelles no pogueren ser gaudides sense una prèvia determinació dels beneficiaris, el Patronat haurà d'indicar els qui resulten mereixedors de tals prestacions.  
Així mateix, ningú no podrà al·legar dret preferent a gaudir dels seus beneficis, ni imposar la seua atribució a persona o entitat determinada.  
València 19 de juliol de 2010.- El secretari autonòmic de Justícia (p.d. Orde de 22.10.2007): Jorge Cabré Rico.